Cinci absolvenți ai Școlii Militare de Subofițeri Jandarmi „Petru Rareș ” Fălticeni au intrat în rândurile Inspectoratului de Jandarmi Județean Bacău, aducând cu ei entuziasmul și devotamentul caracteristic noii generații de jandarmi.
Inspirându-se din modelele din familie, de la prieteni sau pur și simplu fiind mânați de dorința de a servi comunitatea, acești tineri și-au început astăzi drumul în cariera de jandarm.
Repartizarea acestora s-a făcut în funcție de mediile de absolvire, ținând cont de necesitățile specifice ale fiecărei structuri și de situația operativă. Astfel, au fost plasați pe funcțiile vacante existente, unde vor începe o perioadă de tutelă profesională, avându-i ca ghizi pe jandarmii cu experiență.
Echipa Inspectoratului de Jandarmi Județean Bacău le urează noilor colegi bun venit și le promite tot sprijinul necesar în această etapă de început a carierei lor, dorindu-le succes în misiunile pe care și le-au propus să le îndeplinească cu devotament și profesionalism.